
REPUBLIKA HRVATSKA
TRGOVAČKI SUD U ZADRU		
Dr. Franje Tuđmana 35			

 U I M E R E P U B L I K E  H R V A T S K E 

R J E Š E N J E

	Trgovački sud u Zadru, OIB:39670464653, po sutkinji Ani Markač, postupajući po prijedlogu predlagatelja za otvaranje stečajnog postupka nad dužnikom NEOS d.o.o., Zadar, Put Petrića 43, OIB:99364785575, dana 19. travnja 2017.,

r i j e š i o   j e

	Odbacuje se prijedlog predlagatelja-dužnika od 30. prosinca 2016. za otvaranje stečajnog postupka nad trgovačkim društvom NEOS d.o.o., Zadar, Put Petrića 43, OIB:99364785575, kao nedopušten.

Obrazloženje

	Predlagatelj-dužnik dana 30. prosinca 2016. Trgovačkom sudu u Zadru ponio je prijedlog za otvaranje stečajnog postupka nad istim jer da su nastupili stečajni razlozi tj. nesposobnost za plaćanje istoga, te da isti nije isplatio plaće za mjesece listopad i studeni 2016.  
Odredbom čl. 114. st. 1. Stečajnog zakona (Narodne novine broj 71/15) propisano je da je podnositelja prijedloga za otvaranje stečajnog postupka dužan platiti iznos predujma od 1.000,00 kn u Fond za namirenje troškova stečajnog postupka te po nalogu suda u roku od osam dana dodatni iznos predujma koji ne može biti viši od 20.000,00 kn, ako ovim Zakonom nije drugačije određeno. 
Rješenjem Suda posl.br. St-1172/16-4 od 6. veljače 2017. predlagatelj-dužnik pozvan je na uplatu dodatnog predujma za namirenje troškova stečajnog postupka u iznosu od 10.000,00 kn, sukladno odredbi čl. 114. st. 1. Stečajnog zakona, te je istim rješenjem predlagatelj bio upozoren i na posljedice propisane st. 5. istog članka citiranog Zakona, tj. ako predlagatelj za otvaranje stečajnog postupka nije uplatio predujam iz stavka 1. navedenog članka, Sud će prijedlog odbaciti kao nedopušten.
Rješenje Suda od 6. veljače 2017. postalo je pravomoćno dana 14. ožujka 2017.  
Budući da pronositelj prijedloga do dana donošenja ovog rješenja nije uplatio predmetni predujam u iznosu od 1.000,00 kn, a kako to i propisuje čl. 141. st. 1. Stečajnog zakona, to je njegov prijedlog sukladno odredbi čl. 114. st. 5. Stečajnog zakona trebalo odbaciti, te riješiti kao u izreci ovog rješenja. 

U Zadru 19. travnja 2017. 
						         
					       						       Sutkinja 
				                                                                        		 Ana Markač


POUKA O PRAVNOM  LIJEKU: 
Protiv ovog rješenja pravo na žalbu ima podnositelj zahtjeva. Rok za žalbu iznosi 8 (osam) dana računajući od dana dostave, a ista se podnosi ovom sudu u dva primjerka.

Dostaviti: 
1. podnositelju zahtjeva 
1. e-Oglasna ploča sudova
1. u spis.
